Yuriy Yarovitskiy. Yuriy Davidovich Yarovitskiy (1965-yil 27-may, Oʻzbekiston SSR, SSSR, Toshkent viloyati, Chirchiq) – Rossiya harbiy qoʻmondoni, shtab boshligʻi – Gʻarbiy harbiy okrugi 1-gvardiya tank armiyasi qoʻmondoni birinchi oʻrinbosari (2014-2016), qoʻmondon. Boltiq floti qirgʻoq kuchlarining 11-armiya korpusi qoʻmondoni (2016-2020), general-leytenant (2019). Hayoti. Yuriy Yarovitskiy 1965-yil 27-mayda Toshkent viloyatining Chirchiq shahrida (hozirgi Oʻzbekiston Respublikasi) tugʻilgan. U yerda Ulugʻ Vatan urushi yillarida otasi oʻsmirlik chogʻida zavod bilan birga Ukrainadan evakuatsiya qilingan. Oʻrta maktabning 8-sinfini tamomlab, 1980-yilda Chirchiq sanoat texnikumiga oʻqishga kirigan va texnikumni 1983-yilda tugatgan. 1983-yildan boshlab harbiy xizmatda boʻlgan. Toshkent Oliy umumqoʻshin qoʻmondonlik bilim yurtiga oʻqishga kirib, uni 1987-yilda tugatgan. Soʻng, harbiy leytenant unvonini olgan. 1987–1996-yillarda TVOKUni tamomlagandan keyin, Germaniyadagi Sovet qoʻshinlari guruhi tarkibida 90-gvardiya tank diviziyasining 81-gvardiya motooʻqchi polkida qoʻmondonlik lavozimlarida xizmat qilgan (1989-yildan – Gʻarbiy kuchlar guruhi, GʻKB). Yarovitskiy 1993-yilda Gʻarbiy kuchlar guruhining tugatilishi munosabati bilan polk 90-gvardiya tank diviziyasining boshqa boʻlinmalari bilan birgalikda Rossiya Federatsiyasi hududiga olib chiqilgan. U Samara viloyati, Roshchinskiy qishlogʻida joylashgan boʻlib, Volga harbiy okrugining 2-gvardiya tank armiyasining tarkibiga kirgan. Keyingi yillarda Chelyabinsk viloyati, Chebarkul shahrida Volga-Ural harbiy okrugi 34-motooʻqchi diviziyasi Suvorov polkining Vitebsk ordeni 239-gvardiya tankining komandiri boʻlib xizmat qilgan. Amur viloyati hududidagi Sharqiy harbiy okrugning 35-qoʻshma qurolli armiyasining 38-alohida gvardiya motooʻqotar brigadasi qoʻmondoni boʻladi. 2014—2016-yillarda esa Gʻarbiy harbiy okrugning 1-gvardiya tank armiyasi qoʻmondonining birinchi oʻrinbosari (Moskva viloyati, Bakovka mikrorayonidagi Odintsovo shahridagi armiya shtab-kvartirasi) boʻlib faoliyat olib borgan. 2016-yilda u Boltiq floti qirgʻoq kuchlarining yangi tashkil etilgan 11-armiya korpusi qoʻmondoni etib tayinlanib, uning qismlari Kaliningrad viloyatida (korpusning Gusev shahridagi shtab-kvartirasi) joylashgan edi. 2020-yil avgust oyida Nikaragua bosh harbiy maslahatchisi etib tayinlanadi.